или чрез свързани дружества.
 (117)
 За производителите износители, които са изнасяли разглеждания продукт директно за независими клиенти в Съюза, експортната цена е действително платената или подлежаща на плащане цена за разглеждания продукт, когато той се продава за износ за Съюза, в съответствие с член 2, параграф 8 от основния регламент.
 (118)
 За производителите износители, които са изнасяли разглеждания продукт за Съюза чрез свързано дружество, действащо като вносител в Швейцария, експортната цена бе определена въз основа на цената, на която внасяният продукт е бил препродаден за първи път на независими клиенти в Съюза, в съответствие с член 2, параграф 9 от основния регламент. В този случай бяха направени корекции в цената за всички разходи, направени между вноса и препродажбата, включително ПОАР, както и за реализиране на печалба. По отношение на последното бе приложен същият марж на печалбата като посочения в раздела за експортна цена на Кралство Саудитска Арабия.
 3.2.4. Формиране на експортната цена, когато се извършва продажба на свързан преработвател в Съюза.
 (119)
 Що се отнася до MEGlobal Americas, някои от техните продажби от свързания с тях вносител в Съюза са били за несвързани клиенти и поради това бе използвана методологията, посочена в раздел 3.2.3 по-горе.
 (120)
 Някои от техните продажби от свързания с тях вносител в Съюза обаче са били за свързан преработвател на МЕГ, който след това е произвеждал различен продукт (PET) за продажба на други страни. Свързаният преработвател оказа съдействие при разследването и предостави поисканите данни.
 (121)
 Като се има предвид, че не е имало цена за препродажба съгласно член 2, параграф 9 от основния регламент, Комисията определи експортна цена в съответствие с „друга разумна основа“, т.е. структурата на разходите за PET.
 (122)
 Така установената цена на МЕГ беше използвана за изчисляване на експортната цена, като бе използвана методологията в раздел 3.2.3 по-горе предвид наличието на свързания вносител.
 3.2.5. Сравнение
 (123)
 Комисията сравни нормалната стойност и експортната цена на включените в извадката производители износители на базата на цена франко завода.
 (124)
 Когато това бе обосновано от необходимостта да се гарантира обективно сравнение, Комисията коригира нормалната стойност и експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Бяха направени корекции за разходите за обработка и товарене, транспорт на товари в държавата на износа, морско навло, морска застраховка, мита и други вносни такси, транспорт на товари в Съюза, разходи за кредити и за застраховка на територията на страната.
 3.2.6. Дъмпингови маржове
 (125)
 За включените в извадката производители износители Комисията сравни среднопретеглената нормална стойност на сходния продукт със среднопретеглената експортна цена на разглеждания продукт в съответствие с член 2, параграф 11 от основния регламент.
 (126)
 Въз основа на това временните среднопретеглени дъмпингови маржове в съответствие с член 2, параграф 12, изразени като процент от цената CIF на границата на Съюза, без платено мито, са, както следва:
 Дружество
 Временен дъмпингов марж
 Lotte Chemical Louisiana LLC
 8,5 %
 MEGlobal Americas Inc
 38,3 %
 (127)
 За оказалите съдействие производители износители, невключени в извадката, Комисията изчисли среднопретегления дъмпингов марж в съответствие с член